ຮອງທີ່ປຶກສາ ດ້ານຄວາມໝັ້ນຄົງ ແຫ່ງຊາດ ສະຫະລັດ ຢ້ຽມຢາມ ສປປ ລາວ
ທ່ານ Benjamin Rhodes ຮອງທີ່ປຶກສາ ດ້ານຄວາມໝັ້ນຄົງ ແຫ່ງຊາດ ສຫລ ຊຶ່ງເປັນນຶ່ງ ໃນບັນດາທີ່ປຶກສາ ສູງສຸດ ດ້ານນະໂຍບາຍຕ່າງປະເທດ ຢ້ຽມຢາມ ສປປ ລາວ.
ທ່ານ Benjamin Rhodes ຮອງທີ່ປຶກສາທາງດ້ານຄວາມໝັ້ນ ຄົງແຫ່ງຊາດ ຊຶ່ງເປັນນຶ່ງ ໃນບັນດາທີ່ປຶກສາສູງສຸດ ກ່ຽວກັບນະ ໂຍບາຍການຕ່າງປະເທດຂອງປະທານາທິບໍດີບາຣັກ ໂອບາມາ ກຳລັງຢ້ຽມຢາມ ສປປ ລາວ ອີງຕາມລາຍງານເຟສບຸກສະຖານ ທູດສະຫະລັດ ທີ່ນະຄອນຫຼວງວຽງຈັນ ໃນຕອນເຊົ້າ ວັນສຸກວານນີ້ ທ່ານ Rhodes ໄດ້ພົບປະກັບພະນະທ່ານທອງລຸນ ສີສຸລິດ ຮອງນາຍົກລັດຖະມົນຕີ ແລະລັດຖະມົນຕີການຕ່າງປະເທດ ສປປ ລາວ ເພື່ອປຶກສາຫາ ລື ກ່ຽວກັບສາຍພົວພັນແລະມິດຕະພາບອັນແໜ້ນແຟ້ນລະຫວ່າງປະເທດທັງສອງ ນອກນັ້ນ ທ່ານ Rhodes ຍັງໄດ້ພົບປະກັບ ພວກທະຫານມາ ຣີນ ທີ່ສູນອາເມຣິກາທາດດຳ ເພື່ອຊັກທຸງຊາດຂຶ້ນສູ່ປາຍເສົາ ຊຶ່ງທ່ານ Rhodes ກ່າວວ່າ ທະຫານຂອງເຮົາໄດ້ປະຕິບັດໜ້າ ທີ່ດ້ວຍຄວາມພາກພູມໃຈຢູ່ໃນທົ່ວໂລກ ຂ້າພະເຈົ້າຮູ້ສຶກເປັນ ກຽດທີ່ໄດ້ພົບປະກັບພວກທະຫານທີ່ສູນອາເມຣິກາທາດດຳ ພ້ອມນີ້ ທ່ານ Rhodes ຍັງໄດ້ພົບປະ ກັບພວກຊາວໜຸ່ມລາວ ທີ່ສູນອາເມຣິກາທາດດຳ ຊຶ່ງພວກຊາວໜຸ່ມ ໄດ້ມີໂອກາດຊັກ ຖາມທ່ານກ່ຽວກັບບັນຫາທີ່ກັງວົນພວກຊາວໜຸ່ມໃນລາວແລະ ສາຍສຳພັນລະຫວ່າງສະຫະລັດອາເມຣິກາ ແລະ ສປປ ລາວ ໃນລະຫວ່າງການຢ້ຽມຢາມ ສປປ ລາວ ຄັ້ງນີ້ ທ່ານ Rhodes ຍັງໄດ້ປະກາດ ກ່ຽວກັບການໃຫ້ຄວາມຊ່ອຍເຫລືອ 2 ລ້ານ 2 ແສນໂດລາໃຫ້ແກ່ການເກັບກູ້ລະເບີດທີ່ບໍ່ທັນແຕກຫລື UXO Lao ເງິນດັ່ງກ່າວນີ້ຈະອຳນວຍໃຫ້ອົງການເກັບກູ້ລະເບີດສາ ມາດຈ້າງຄືນພະນັກງານທາງດ້ານເທັກນິກ ທີ່ໄດ້ຍຸດຕິລົງ ໃນ ປີ 2014 ເພາະຄວາມຫຍຸ້ງຍາກ ໃນດ້ານທຶນຮອນ ທ່ານ Rhodes ເວົ້າວ່າ ສະຫະລັດອາເມຣິກາແມ່ນມຸ້ງໝັ້ນໃນການ ຊ່ອຍເຫລືອ ສປປ ລາວ ໃນການເກັບກູ້ລະເບີດທີ່ບໍ່ທັນແຕກ ອອກຈາກພື້ນທີ່ໆຖືກລະເບີດແລະມອງເຫັນເລື້ອງການເກັບ ກູ້ລະເບີດທີ່ບໍ່ທັນແຕກ ເປັນພາກສ່ວນທີ່ສຳຄັນ ໃນສາຍພົວ ພັນລະຫວ່າງສະຫະລັດ ແລະ ສປປ ລາວ ນັບຕັ້ງແຕ່ປີ 1993 ເປັນຕົ້ນມາສະຫະລັດໄດ້ ມອບທຶນໃນມູນຄ່າ 83 ລ້ານໂດລາ ຫຼື 664 ຕື້ກີບ ໃນການຊ່ອຍເຫລືອ ສປປ ລາວ ເພື່ອ ເກັບກູ້ລະເບີດທີ່ບໍ່ທັນແຕກ